[{"text_idx": "#000000", "text": "Tartu linnakodus kogeb haruldast ajastutruudust"}, {"text_idx": "#000001", "text": "Tartus asuv 19. sajandi linnakodaniku muuseum kutsub tutvuma 1830. aastate keskklassi linnakodu ja linnakodanike argipa\u0308evaga. Millise otstarbega olid eluruumid u\u0308le-eelmisel sajandil? Kuidas na\u0308gi va\u0308lja nende elutuba? Milliseid no\u0303usid kasutati toiduvalmistamisel?"}, {"text_idx": "#000002", "text": "19. sajandi linnakodaniku muuseumi leiad Jaani kiriku la\u0308hedalt Tartu vanalinna u\u0308hest omana\u0308olisemast piirkonnast. Muuseum asub 1740. aastatel valminud puust elumajas, mis on Tartus sa\u0308ilinutest u\u0308ks vanemaid."}, {"text_idx": "#000003", "text": "1830. aastate Tartu bu\u0308rgeri ehk linnakodaniku kodus on biidermeierstiilis kujundatud elutuba, so\u0308o\u0308gituba, peremehe to\u0308o\u0308- ja magamistuba ning ko\u0308o\u0308k. Ruumides annavad tooni originaalesemed, eraldi esile to\u0303stmist va\u0308a\u0308rivad na\u0308iteks Tartu pillimeistri Hasse valmistatud tahvelklaver, ta\u0308nini to\u0308o\u0308tav Inglismaalt pa\u0308rit kappkell ja rikkalikult sisustatud ko\u0308o\u0308k."}, {"text_idx": "#000004", "text": "Talvistele ku\u0308laska\u0308ikudele lisab vo\u0303lu to\u0303ik, et vanades eluruumides ei ole elektrivalgust. Suviti on avatud muuseumi hoov, kuhu rajatud u\u0308rdipeenral kasvavad 19. sajandil levinud taimed."}, {"text_idx": "#000006", "text": "Lastemuuseum Miiamilla (suletud kuni jaanuar 2024)"}, {"text_idx": "#000007", "text": "Oled valmis seiklusteks? Liitu muuseumikaardi uudiskirjaga ja saad va\u0308rsket infot uute na\u0308ituste ja muuseumide kohta"}]